

**földművelésügyi Minisztérium**

**A földművelésügyi miniszter pályázati felhívása állami génmegőrzési feladatok ellátására**

**2015**

A génmegőrzéssel kapcsolatos tevékenységek fontosságát elismerve, a kormányprogramban foglalt célokkal összhangban a Magyarország 2015. évi központi költségvetéséről szóló 2014. évi C. törvény 1. melléklet XII. Földművelésügyi Minisztérium fejezetének 20/3/19/00 "Állami génmegőrzési feladatok támogatása" c. fejezeti kezelésű előirányzat terhére, a növényfajták állami elismeréséről, valamint a szaporítóanyagok előállításáról és forgalomba hozataláról szóló 2003. évi LII. törvény 4. § (3) bekezdésének végrehajtására kiadott, a növényi genetikai anyagok megőrzéséről és felhasználásáról szóló 95/2003. (VIII. 14.) FVM rendeletben, valamint az állattenyésztésről szóló 1993. évi CXIV. törvényben meghatározott génmegőrzési feladatok megvalósulásának elősegítése érdekében, az államháztartásról szóló 2011. évi CXCV. törvény (a továbbiakban: Áht.), valamint a végrehajtásáról szóló 368/2011. (XII. 31.) Korm. rendelet (a továbbiakban: Ávr.) alapján a földművelésügyi miniszter az alábbi nyílt pályázati felhívást teszi közzé:

1. A támogatás célja

A támogatás fő célja a mezőgazdasági, kertészeti, erdészeti termelés hazai növényi biológiai alapjainak, genetikai anyagainak megőrzése, fenntartása és fejlesztése, továbbá állatlétszám szerint kritikus, vagy súlyosan veszélyeztetett rég honosult haszonállatfajták, valamint védett őshonos mezőgazdasági állatfajták (a továbbiakban együtt: a 1993. évi CXIV. törvény 2.§-ában meghatározott haszonállatfajták) génmentésének és megőrzésének elősegítése. A kitűzött cél megvalósítására támogatás az *1. számú mellékletben* felsorolt, az egyes növénycsoportokhoz, valamint haszonállatfajtákhoz megjelölt feladatok elvégzésére igényelhető az alábbi területeken:

1. Erdészeti növényi genetikai erőforrások megőrzése
2. Mikroorganizmusok megőrzése
3. Dísznövények megőrzése
4. Gyógynövények, aromanövények, illóolajnövények megőrzése
5. Gyümölcstermő növények megőrzése
6. Zöldségnövények megőrzése
7. Szántóföldi növények megőrzése
8. Szőlő megőrzése
9. Haszonállatfajták génmentése, megőrzése
10. A támogatás igénylésére jogosultak köre

A támogatásra a nemzeti génvagyon részét képező, a Növényi Diverzitás Központ[[1]](#footnote-1) által nyilvántartott növényi génkészlettel (beleértve a mezőgazdasági jelentőségű mikroorganizmusokat is), vonal- és fajtagyűjteménnyel, vagy törzsültetvénnyel, törzsgyűjteménnyel rendelkező jogi személyek, egyéni vállalkozók, közhasznú szervezetek és civil szervezetek, továbbá közalapítványok jogosultak, akik/amelyek tulajdonában levő génkészletek nem minősülnek nemesítői munkagyűjteménynek. Ennek megfelelően kizárólag a Nemzeti Fajtajegyzéken nem szereplő fajták és az *1. számú mellékletben* meghatározott erdészeti fafajok fenntartása és megőrzése támogatható. Kivételt képeznek a gyümölcstermő növények és szőlő törzsültetvények, amelyek esetében a pályázat 1. számú mellékletének táblázatai szerint igényelhető támogatás.

Haszonállatfajták esetében támogatást igényelhet a fajta fenntartásáért felelős tenyésztő szervezet, vagy annak tagja, tenyésztőszervezeti elismerés hiányában tenyésztőszervezeti elismerést kérelmezett szervezet, amennyiben annak az állattenyésztésről szóló 1993. évi CXIV. törvény 46. §-a alapján a tenyésztési hatóság a génmegőrzési tevékenységet engedélyezi. Támogatást igényelhet továbbá olyan szervezet is, amelyik a fajta fenntartásáért felelős tenyésztőszervezettel vagy tenyésztőszervezeti elismerést kérelmezett szervezettel megállapodásban végez génbanki tevékenységet.

1. A támogatás mértéke, formája és a finanszírozás módja

Az előirányzaton rendelkezésre álló pénzösszegből e pályázatra **93,8 millió forint** (a továbbiakban: Ft) használható fel.

Vissza nem térítendő támogatás vehető igénybe a génmegőrzés közvetlen szakmai költségeire.

A pályázati célok megvalósításához igényelhető támogatási összeg a pályázati adatlap *1. számú mellékletében* foglaltak alapján számítható.

A támogatási döntés – szakértői bírálat és javaslat alapján – az igényeltnél alacsonyabb összegű támogatásra is vonatkozhat, illetve egyedi feltételek is előírásra kerülhetnek mind a támogatás felhasználásával (támogatásból finanszírozható költséggel), mind pedig a pályázat szakmai programjával kapcsolatban.

Az egyes pályázati program támogatási döntésnek megfelelő megvalósításával kapcsolatban keletkező költségek a pályázat benyújtási határidejét követő naptól kezdődően számolhatók el a támogatás terhére.

**A támogatás intenzitása: 100 %,** saját forrás biztosítása nem feltétele a támogatásnak.

A finanszírozás módja:

A megítélt támogatás kifizetése – szükség esetén időbeli ütemezést is tartalmazó – részletes költségterv alapján történik, az alábbiak szerint.

1. **Államháztartáson belüli szervezetek** esetében a támogatás folyósítása előirányzat átcsoportosítással, megállapodás alapján, egy összegben történik a Kedvezményezett számlájára, a Magyar Államkincstáron keresztül.
2. **Államháztartáson kívüli szervezetek** esetében egyösszegű előleg-finanszírozással, utólagos elszámolási kötelezettség mellett.

Amennyiben az előleg összege meghaladja az ötmillió forintot, a támogatás összege csak részletekben folyósítható úgy, hogy az adott részlettel való elfogadott elszámolást követően kerülhet sor a következő részlet folyósítására.

1. Kizáró okok

Az Ávr. 81. § szerint:

1. Nem adható ki támogatói okirat és nem köthető támogatási szerződés azzal, aki
2. a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,
3. jogerős végzéssel elrendelt felszámolási, csőd-, végelszámolási vagy egyéb – a megszüntetésére irányuló, jogszabályban meghatározott – eljárás alatt áll,
4. nem felel meg az Áht. 50. § (1) bekezdése[[2]](#footnote-2) szerinti követelményeknek,
5. jogszabályban vagy az Ávr-ben a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja.
6. Nem biztosítható költségvetési támogatás annak, aki az előző években a támogató által azonos célra biztosított költségvetési támogatás felhasználásával jogszabályban, vagy a támogatói okiratban, támogatási szerződésben foglalt kötelezettségét megszegve még nem számolt el. Ez nem vonatkozik a jelen pályázati felhívás megjelenésekor a megvalósítás szempontjából még folyamatban lévő támogatott projektekre.
7. A pályázat alapján nem vehető igénybe támogatás az Európai Mezőgazdasági Vidékfejlesztési Alapból a genetikai erőforrások megőrzése intézkedés keretében a növényi genetikai erőforrások és mikroorganizmusok *ex situ* megőrzéséhez nyújtandó támogatások igénybevételének részletes feltételeiről szóló 53/2011. (VI. 10.) VM rendelet szerint támogatásban részesülő gyűjtemények tételeihez kapcsolódó ugyanazon tevékenységekre (kedvezményezettek, akik határozatban értesültek a megítélt támogatás összegéről a pályázott tételekre).
8. Nem vehető igénybe támogatás továbbá az Európai Mezőgazdasági Vidékfejlesztési Alapból a védett őshonos és a veszélyeztetett mezőgazdasági állatfajták genetikai állományának tenyésztésben történő megőrzésére nyújtandó támogatások részletes feltételeiről szóló 38/2010. (IV. 15.) FVM rendelet és az Európai Mezőgazdasági Vidékfejlesztési Alapból a genetikai erőforrások megőrzése intézkedés keretében a védett őshonos és veszélyeztetett mezőgazdasági állatfajták megőrzéséhez nyújtandó támogatások igénybevételének részletes feltételeiről szóló 17/2012. (II. 29.) VM rendelet szerint támogatásban részesülő mezőgazdasági állatfajták megőrzésére.
9. A pályázatokkal szembeni formai és tartalmi követelmények

Egy pályázó egy pályázatot nyújthat be (ugyanaz a szervezet nem nyújthat be több különálló pályázatot). Egyetemek esetében, amennyiben több növénycsoporttal pályáznak (pl. különböző tanszékek, tanüzemek stb.), egyetlen összesített pályázatot kell benyújtani úgy, hogy az egyes növénycsoportokhoz tartozó feladatok és azok költségvetése jól elkülöníthető legyen, valamint valamennyi **releváns** szakmai mellékletet (*5. számú melléklet*) is ki kell tölteni.

A pályázatot az alábbiak szerint kell összeállítani a pályázati felhívás mellékleteinek megfelelően:

* *2. számú melléklet*:

1. a pályázó adatai,
2. rövid ismertető a pályázó génmegőrzési tevékenységére vonatkozóan (mely növénycsoportokhoz/állatfajtákhoz kapcsolódóan milyen génmegőrző tevékenységet folytat, mióta és milyen eredményekkel),
3. az ellátandó feladatok rövid szöveges ismertetése (növénycsoportonként, vagy a haszonállatfajtákra vonatkozóan) (max. 1 oldal)

* Költségvetési tervet kell készíteni a *3. számú mellékletnek* megfelelően. A költségvetési tervben az 1. számú mellékletben felsorolt összegekkel kell számolni a különböző feladatokra vonatkozóan.
* *4. számú melléklet*: Növényi genetikai anyagok begyűjtésére tervezett utakkal kapcsolatos melléklet, kitöltendő táblázat
* *5. számú mellékletek*: Szakmai mellékletek (a pályázatnak megfelelő kitöltendő) (Excel táblázat[[3]](#footnote-3)):
* (5/1. melléklet) erdészeti növényi genetikai erőforrások megőrzése

Munkalapok: *géngyűjtemény, magtermesztő törzsültetvények, központi törzsültetvények, in situ megőrzés*

* (5/2. melléklet) mikroorganizmusok
* (5/3. melléklet) dísznövények

Munkalapok: *törzsállományok, géngyűjtemények*

* (5/4. melléklet) gyógynövények, fűszernövények, illóolajnövények

Munkalapok: *törzsállományok, géngyűjtemények*

* (5/5. melléklet) gyümölcstermő növények

Munkalapok: *törzsültetvények, géngyűjtemény*

* (5/6. melléklet) zöldségnövények
* (5/7. melléklet) szántóföldi növények
* (5/8. melléklet) szőlő

Munkalapok: *törzsültetvények, géngyűjtemény*

* (5/9. melléklet) haszonállatfajták

1. A pályázat benyújtásának helye, módja, határideje
2. A fentiek szerint összeállított pályázatot mind nyomtatott (papír alapú), mind elektronikus formában (e-mailen) párhuzamosan kell benyújtani.
3. Az összeállított papír alapú eredeti, minden oldalán az arra jogosult aláírásával, dátummal és bélyegzővel ellátott változatot postai úton, tértivevényes küldeményként, egy példányban **„Növényi/Állati génmegőrzés pályázat”** felirattal kell a lenti címre eljuttatni. Egy borítékban kizárólag egy pályázat szerepelhet.
4. Postacím: **Földművelésügyi Minisztérium Természetmegőrzési Főosztály, 1055 Budapest, Kossuth Lajos tér 11.**
5. A postai feladás napján a pályázati felhívás 5. pontja szerint összeállított pályázatot elektronikusan is el kell küldeni a [genmegorzes@fm.gov.hu](mailto:genmegorzes@fm.gov.hu) címre. A postai és elektronikus feladás dátuma egyaránt legkésőbb a beadási határidő napja lehet.

Az elektronikus változat a papír alapú, aláírt változat szkennelt változata, kivéve a pályázatnak megfelelően kitöltött 5. számú mellékletek, melyeket az eredeti excel formátumban szükséges beküldeni. Amennyiben eltérés mutatkozna a papír alapú és az elektronikus változat között, a Földművelésügyi Minisztérium (a továbbiakban: FM) a papír alapú változatot tekinti mérvadónak.

1. Az elektronikusan beküldött levél tárgyaként „Növényi/Állati génmegőrzési pályázat” megjelölést kell feltüntetni. Az elektronikus levél a dokumentum (.doc, .xls stb.) formátumban, a melléklet szerint elkészített és fájlként csatolt pályázaton kívül egyéb szöveget (pl. kísérőlevél) nem szükséges tartalmaznia. A fájl neve tartalmazza a pályázó akár rövidített, beazonosítható nevét is.
2. A pályázat benyújtásának (postára adásának) határideje: **2015. május 20. 24:00**
3. A pályázattal kapcsolatban hiánypótlásra lehetőség nincs. Valamennyi pályázat postai úton történő beérkezését követő 15 napon belül a FM a formai ellenőrzést követően közzéteszi a befogadott és értékelésre bocsájtott, valamint a formai hiba miatt kizárt pályázatok listáját a minisztérium honlapján http://www.kormany.hu/hu/dok?source=3#!DocumentBrowse, a pályázatok azonosító számát, a pályázatokat benyújtók nevét, a pályázatok címét, az igényelt támogatás összegét és a megvalósítás helyszínét táblázatban feltüntetve.
4. A pályázott növénytételek nemzeti nyilvántartásba vételét legkésőbb a pályázat benyújtásának határideje előtt 8 nappal el kell végezni (kapcsolat: lásd pályázati felhívás 2. pont). A már nyilvántartásba vett tételeket nem kell ismételten regisztrálni, kizárólag az új tételek nyilvántartásba vétele szükséges. A regisztrációhoz az 5. számú melléklet adott növénycsoporthoz tartozó „Géngyűjtemény” elnevezésű táblázatát szükséges kitölteni.
5. A pályázat elbírálásának rendje, értékelési szempontok, szerződéskötés

A pályázatok elbírálása az alábbiak szerint történik:

1. Az értékelésre bocsájtott pályázatok előzetes szakmai értékelését a **Növényi Génbank Tanács, illetve az Őshonos Haszonállatok Génerőforrás Tanács**, az értékelésre történő átadást követő 15 napon belül elvégzi, majd a szakmai értékelések alapján a FM Természetmegőrzési Főosztálya javaslatára a földművelésügyi miniszter (a továbbiakban: miniszter) által kijelölt **Bíráló Bizottság** végzi a pályázatok elbírálását.
2. Az értékelés fontosabb szempontjai a következők:

* A pályázó által ellátott génmegőrzési/génmentési tevékenység  az állami feladat ellátást tekintve kiemelt prioritású, társadalmilag nagymértékben hasznos.
* A pályázat tartalma egyértelmű, részletes, reális, szakmailag/pénzügyileg/időbeli ütemezést tekintve teljesíthető.
* A tervezett tevékenységek megfelelnek a felhívásban kiírt céloknak.
* A költségvetés a várt eredményekhez viszonyítva arányos, az egyes költségek összhangban vannak a tervezett tevékenységekkel.
* A pályázó megfelelő képességekkel, tapasztalattal rendelkezik a pályázatban tervezett tevékenységek megvalósításához.

1. A pályázatok alapján nyújtandó támogatásokról a miniszter egy személyben, a Bíráló Bizottság javaslatának figyelembe vételével, a pályázat benyújtási határidejétől számított 60 napon belül dönt, és döntése eltérhet a Bizottság által összeállított javaslattól. A döntés az igényelthez képest alacsonyabb összegű támogatásra is vonatkozhat.
2. Az FM a döntés eredményét a döntést követő 15 napon belül − a honlapján történő közzététellel − nyilvánosságra hozza. Ezzel egyidejűleg írásban tájékoztatást ad a pályázók részére a pályázat eredményéről, a szerződéskötés feltételeiről, rendelkezésre bocsátja a beszámoló elkészítéséhez szükséges mintát és részletes kitöltési útmutatót, valamint egyúttal bekéri a kedvezményezettektől az Ávr. 75. §-a alapján a szerződéskötéshez szükséges írásbeli nyilatkozatokat.
3. A kedvezményezettekkel a támogató támogatási szerződést köt az alábbiak szerint:

– a szerződéskötési előfeltételekről szóló értesítő levél kézhezvételétől számított 30 napon belül az előfeltételek megfelelő teljesítése esetén, illetve

– más költségvetési fejezethez tartozó kedvezményezett esetén az Áht. 33. § (5) bekezdése szerinti megállapodás megkötésére a döntést követően kerül sor.

1. Amennyiben a kedvezményezett mulasztásából a meghatározott határidőtől számított további 30 napon belül nem kerül sor a szerződéskötésre, a támogatási döntés hatályát veszti. Ha a kedvezményezett mulasztása a támogató megítélése szerint méltányolható okból származik, a szerződéskötésre az általa megállapított határidőt követő 30 napon belül az eredeti határidőnél nem hosszabb időtartamú új határidőt állapíthat meg, a kedvezményezett írásos kérelme alapján.
2. A támogatási összeg folyósítása a támogatási szerződésben vagy a megállapodásban rögzített határidőn belül esedékes.
3. A támogatott programok megvalósítási (befejezési) határideje **2015. december 31.** A támogatás összege ezen időpontig és csak a támogatott program megvalósítására használható fel.
4. Abban az esetben, ha a 2014. évi állami génmegőrzési feladatok ellátására kiírt pályázati felhívás alapján támogatásban részesített projekt befejezési határideje meghosszabbításra került, szigorúan ügyelni kell arra, hogy a 2014. évi és a 2015. évi projektek költségei ellenőrizhető módon elkülönítésre kerüljenek. Ennek érdekében a támogatások terhére elszámolásra kerülő számlák és bizonylatok eredeti példányait záradékolni szükséges az elszámolással érintett támogatási szerződés, vagy megállapodás számával és – részösszegű elszámolás esetén – az elszámolt részösszeggel.
5. A támogatói okirat vagy a támogatási szerződés csak egy alkalommal és abban az esetben módosítható, ha a támogatott tevékenység az így módosított feltételekkel is támogatható lett volna. Jogszabály eltérő rendelkezése hiányában a módosítás nem irányulhat a támogatási döntésben meghatározott összegen felüli többlet költségvetési támogatás biztosítására.
6. A pályázati eljárásra, a támogatási döntés meghozatalára, a támogatási szerződés megkötésére, a támogatás folyósítására, visszakövetelésére vonatkozó eljárással kapcsolatban államháztartáson kívüli kedvezményezett esetén az Ávr. 102/D. §-ában foglaltak szerint a földművelésügyi miniszternél kifogás nyújtható be. A kifogást a kifogásolt intézkedésről vagy mulasztásról való tudomásszerzéstől számított 10 napon belül, de legkésőbb a kifogásolt intézkedés megtörténtétől vagy a mulasztástól számított 30 napon belül lehet benyújtani írásban.
7. A támogatás felhasználásának ellenőrzése és a rendeltetéstől eltérő felhasználás következménye
8. A támogatás jogszabályban, valamint a pályázatban meghatározottak szerinti rendeltetésszerű felhasználásának ellenőrzésére az FM, a tenyésztési hatóság, az Állami Számvevőszék, a Kormányzati Ellenőrzési Hivatal és jogszabály alapján egyéb ellenőrzésre jogosult szervezet bármikor jogosult, a pályázat lezárását követő 5 éven belül is.
9. A támogatott programok megvalósítása, a pályázatban rögzített, valamint a szerződésben vállalt kötelezettségek szakmai és pénzügyi teljesítése az FM vagy megbízottja, növénytermesztési hatóság, a tenyésztési hatóság, a Növényi Diverzitás Központ, a Haszonállat Génmegőrzési Központ közreműködésével és felkért szakértők bevonásával kerül ellenőrzésre és szakmai igazolásra.

A támogatott program megvalósításáról a megállapodásokban és támogatási szerződésekben rögzített határidőkre részletes szakmai és pénzügyi beszámolót kell benyújtani a FM Természetmegőrzési Főosztályához.

1. A beszámolóval kapcsolatban hiánypótlásra egy alkalommal van lehetőség, melynek határideje a felszólítás kézhezvételétől számított 15. nap.
2. A kedvezményezett a támogatott tevékenység megvalósítása során a költségvetésből nyújtott támogatás terhére a százezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértése a szerződés érvényességét nem érinti, azonban az annak teljesítése érdekében történt kifizetése a támogatott tevékenység költségei között nem vehetők figyelembe.
3. A szakmai beszámolónak tartalmaznia kell az egyes megőrzött tételek rövid ismertetését, a megőrzött tételek jelentőségét, az elvégzett munka (pl. gyűjtés, vírusmentesítés) eredményeit, a pályázott támogatás összegéből elvégzett valamennyi génmegőrzési tevékenység bemutatását. Az állami génmegőrzési pályázat által adott évben támogatott tételekből a maggal szaporított egyéves és maggal szaporított évelő öntermékenyülő növények esetében minimum 100, idegentermékenyülő növények esetében minimum 200 db életképes magot a kapcsolódó alap passzport információkkal együtt (NGBAB szám és a pályázat benyújtásakor az adott tételre vonatkozóan megadott egyéb adatok) a Növényi Diverzitás Központ (NÖDIK) számára el kell küldeni a szakmai beszámoló benyújtásával azonos időpontban. A megküldött génbanki mintákat a NÖDIK az általa e célból működtetett Országos Bázis Tárolóban, biztonsági duplikátumként helyezi el, őrzi meg hosszú távon és kezeli azt. Az elküldött génbanki minták tisztaságáért, életképességéért és egészségi állapotáért a Kedvezményezett felel. Az Országos Bázis Tárolóba került tételekhez csak a Kedvezményezett férhet hozzá különösen indokolt esetben (tétel kipusztulása). A tárolóban elhelyezett tételekből a NÖDIK magkérést nem teljesít, életképességi vizsgálatot nem végez, kísérlethez azt fel nem használja. Amennyiben az adott tételből a Kedvezményezett korábban már helyezett el biztonsági duplikátumot, úgy ismételt biztonsági letét elhelyezése nem szükséges. A Kedvezményezett választhatja az úgynevezett „black box” módszert is. Ennek során a génbank szabvány (http://www.fao.org/3/a-i3704e.pdf ) alapján a letétet elhelyező által előkészített tételeket bázis tárolásra alkalmas, mechanikai sérülés ellen is védő, lezárt, a tétel beazonosításra alkalmas külső és belső címkével ellátott háromrétegű alutasakban helyezi el minden egyes tételét, ami így az átadás átvételt követően közvetlenül kerül az Országos Bázis Tárolóba. A zárójelentésnek összhangban kell lennie a benyújtott pályázat *2. számú mellékletével*. Állatok esetében az egyedek regisztrációjának tenyésztő szervezet által történő igazolását, már regisztrált tenyészállat, tenyésznövendék vásárlása esetén a vásárlást igazoló dokumentumokat kell a beszámolónak tartalmaznia (lásd: *3. számú melléklet*).
4. A megállapodásban, vagy a támogatási szerződésben vállalt kötelezettségek nem teljesítése, a támogatás jogszabálysértő, rendeltetési céltól eltérő, vagy szerződésellenes felhasználása, a beszámolási és elszámolási kötelezettség nem teljesítése vagy csak részbeni teljesítése esetén, a költségvetésből nyújtott támogatás teljes, vagy fel nem használt része jogosulatlanul igénybe vett támogatásnak minősül. Ebben az esetben a támogatást elnyert pályázó a folyósított támogatás teljes, vagy fel nem használt – Ávr. 98. § (1) bekezdés szerinti kamattal növelt – összegét köteles visszafizetni.
5. A támogatás felhasználása során figyelemmel kell lenni az Európai Uniós állami támogatási szabályokra úgy, mint az agrár- és erdészeti ágazatban nyújtott állami támogatásokról szóló közösségi iránymutatásokban 2014-2020 (2014/C 214/01) foglaltakra.
6. Az Ávr. 96. §-a alapján a támogató jogosult a támogatási szerződést felmondani, vagy attól visszamenőleges hatállyal elállni, ha a jogszabályi hely bármelyik bekezdésében szereplő eset fennáll.
7. A pályázattal kapcsolatos részletes felvilágosítás

a) A pályázat összeállításával kapcsolatos kérdésekre vonatkozóan a FM Természetmegőrzési Főosztályán **Géczi Orsolya** ad felvilágosítást **hétfőtől csütörtökig 9 és 16 óra** között ([orsolya.g@fm.gov.hu](mailto:orsolya.g@fm.gov.hu) vagy a [genmegorzes@fm.gov.hu](mailto:genmegorzes@fm.gov.hu), telefon: +36 1 795 11 64).

b) A pályázathoz kapcsolódó dokumentumok letölthetők a FM honlapjáról(http://www.kormany.hu/hu/foldmuvelesugyi-miniszterium), valamint a Biológiai Sokféleség Egyezmény hazai honlapjáról ([www.biodiv.hu](http://www.biodiv.hu))*.*

A Természetmegőrzési Főosztálynak nincs lehetősége a projekttervek kidolgozásához részletes segítséget nyújtani. Kérjük a pályázókat, hogy a pályázat összeállítását megelőzően figyelmesen olvassák el a pályázati felhívást és annak mellékleteit, beleértve a beszámoló sablont és tájékoztatót is!

**1. számú melléklet: A kitűzött cél megvalósítására támogatás az alábbiakban felsorolt területeken, az egyes növénycsoportokhoz, vagy haszonállatfajtákhoz megjelölt feladatok elvégzésére igényelhető**

1. **Erdészeti növényi genetikai erőforrások megőrzése:**

* erdészeti fafajok génmegőrzése (ex situ és in situ fenntartása)4
* erdészeti fafajok törzsültetvényeinek fenntartása 4

|  |  |
| --- | --- |
| Igénybe vehető támogatás  **Erdészeti növényi genetikai erőforrások[[4]](#footnote-4)** | |
|  | Megőrzés  (Ft/tétel) |
| Erdészeti faanyagtermő géngyűjteményi tételek ex situ megőrzése | 6 000 (anyatelep szerű fenntartás) |
| 5 000 (oltvány fenntartása) |
| 4 000 (utódnemzedék) |
| 2 500 (faalakú) |
| In situ erdészeti génrezervátumok fenntartása | 8 000 Ft/ha |
| Erdészeti faanyagtermő növények törzsültetvényei | |
| Vegetatív szaporítású fajták törzsültetvényeinek fenntartása (központi anyatelepek) | max. 25 000 Ft/fajta |
| Generatív szaporítású fajták törzsültetvényeinek fenntartása (plantázsok) | max. 80 000 Ft/ha |
| Magtermesztésre kijelölt törzsállományok fenntartása | max. 5000 Ft/ha |

1. **Mikroorganizmusok megőrzése:**

* a genetikai anyagok „in vitro” megőrzése
* genetikai anyagok felszaporítása, azonosítása DNS/RNS szekvenálással[[5]](#footnote-5)
* a növényegyeden megőrzött genetikai anyagok „in vitro” megőrzésének biztosítása krioprezervációval
* a megőrzött mikroorganizmusokról intézetenként/szervezetenként nyilvántartó katalógus készítése[[6]](#footnote-6)

|  |  |  |
| --- | --- | --- |
| Igénybe vehető támogatás  **Mikroorganizmusok** | | |
|  | „in vitro” fenntartás | |
| Megőrzés  (Ft/tétel) | Felszaporítás, azonosítás  (Ft/tétel) |
| Liofilizálás | 2 000 | 10 000 |
| Folyékony N2-ben való tárolás | 4 000 | 10 000 |
| Mélyfagyasztás | 500 | 10 000 |
| Katalógus készítése | max. 85 000 | |

1. **Dísznövények megőrzése:**

* fás dísznövények arborétumi fenntartása
* maggal szaporított évelők és egyévesek fenntartása
* fás dísznövények törzsállományainak fenntartása

|  |  |  |
| --- | --- | --- |
| Igénybe vehető támogatás  **Dísznövények** | | |
|  | Megőrzés  (Ft/tétel) | Felszaporítás, leíró ill. ellenőrző vizsgálatok  (Ft/tétel) |
| Maggal szaporított egyévesek – öntermékenyülők | 500 | 5 000 |
| Maggal szaporított egyévesek – szélporozta idegentermékenyülők | 500 | 8 000 |
| Maggal szaporított egyévesek – rovarporozta idegentermékenyülők | 500 | 10 000 |
| Maggal szaporított évelők tenyészkerti fenntartása | 2 000 | 3 000 |
| Maggal szaporított évelők magtárolással való fenntartása | 500 | 5 000 |
| Gumós, gyöktörzses növények megőrzése | 2 000 | 5 000 |
| Fás dísznövények, fenyőfélék arborétumi fenntartása | 2 500 | 3 000 |
|  | | |
| Fás dísznövények, fenyőfélék törzsállományainak fenntartása | max. 1 500 Ft/tétel/taxon | |

1. **Gyógy-, fűszer- és illóolajos növények megőrzése**

* genetikai anyagok megőrzése, fenntartása
* genetikai anyagok vizsgálata, dokumentálása[[7]](#footnote-7)
* genetikai anyagok begyűjtése a Pannon Biogeográfiai Régióból, valamint a vadon termő populációk felmérése

|  |  |  |
| --- | --- | --- |
| Igénybe vehető támogatás  **Gyógynövény, fűszernövény és illóolajnövények** | | |
|  | Megőrzés  (Ft/tétel) | Felszaporítás, leíró vizsgálat  (Ft/tétel) |
| Maggal szaporított egyévesek – szélporozta idegentermékenyülők | 500 | 8 000 |
| Maggal szaporított egyévesek – rovarporozta idegentermékenyülők | 500 | 10 000 |
| Maggal szaporított évelők tenyészkerti fenntartása | 2 000 | 3 000 |
| Maggal szaporított évelők magtárolással való fenntartása | 500 | 5 000 |
| Gumós, gyöktörzses növények megőrzése | 2 000 | 5 000 |
| Fás gyógynövények géngyűjteményi megőrzési tételek ültetvény jellegű fenntartása | 4 000 | 6 000 |
|  | | |
| Gyógy-, fűszer- és illóolajos növények törzsállományainak fenntartása | max. 200 000 Ft/ha | |
| Beltartalmi értékek vizsgálata | max. 200 000 Ft[[8]](#footnote-8) | |
| Genetikai anyagok begyűjtése (gyűjtőút) | max. 100 000 Ft | |

1. **Gyümölcstermő növények megőrzése**

* gyümölcstermő növények genetikai anyagainak megőrzése
* régi magyar fajták, tájfajták leíró vizsgálata[[9]](#footnote-9)
* törzsültetvények fenntartása
* vírusmentesítés, vírustesztelés
* genetikai anyagok begyűjtése a Pannon Biogeográfiai Régióból

|  |  |  |  |
| --- | --- | --- | --- |
| Igénybe vehető támogatás  **Gyümölcstermő növények** | | | |
|  | Megőrzés  (Ft/tétel) | | Felszaporítás, leíró vizsgálat  (Ft/tétel) |
| Fás gyümölcs géngyűjteményi megőrzési tételek ültetvény jellegű fenntartása[[10]](#footnote-10) | 4 000 | | 6 000 |
| **Törzsültetvények fenntartása** | | | |
| Vírusmentes gyümölcs törzsültetvények | | | |
| központi törzsültetvény izolátorban (3-5 egyed) | max. 5 000 Ft/törzsfa | | |
| központi törzsültetvény szabadföldön (max. 5 egyed) | max. 3000 Ft/törzsfa | | |
| vegetatív szaporítású alany központi törzsültetvény | max. 300 000 Ft/ha | | |
| bogyósgyümölcs központi törzsültetvény | max. 300 000 Ft/ha | | |
|  | | | |
| Központi törzsgyümölcsösök fenntartása | max. 1000 Ft/törzsfa | | |
|  | | | |
| Genetikai anyagok begyűjtése (gyűjtőút) | | max. 100 000 Ft | |

1. **Zöldségnövények megőrzése**

* genetikai anyagok megőrzése, fenntartása, vizsgálata
* a hazai tájfajták fajtatulajdonságaira vonatkozó információs kísérletek
* a megőrzött zöldségnövényekről intézetenként/szervezetenként nyilvántartó katalógus készítése[[11]](#footnote-11)
* genetikai anyagok begyűjtése a Pannon Biogeográfiai Régióból

|  |  |  |  |
| --- | --- | --- | --- |
| Igénybe vehető támogatás  **Zöldségnövények** | | | |
|  | Genetikai anyagok fenntartása | | |
| Megőrzés  (Ft/tétel) | | Felszaporítás, leíró vizsgálat  (Ft/tétel) |
| Maggal szaporított egyévesek - öntermékenyülők | 500 | | 5 000 |
| Maggal szaporított egyévesek – szélporozta idegentermékenyülők | 500 | | 8 000 |
| Maggal szaporított egyévesek – rovarporozta idegentermékenyülők | 500 | | 10 000 |
| Maggal szaporított évelők tenyészkerti fenntartása | 2 000 | | 3 000 |
| Maggal szaporított évelők magtárolással való fenntartása | 500 | | 5 000 |
| Gumós, gyöktörzses növények megőrzése | 2 000 | | 5 000 |
|  | | | |
| Genetikai anyagok begyűjtése (gyűjtőút) | | max. 100 000 Ft | |

1. **Szántóföldi növények megőrzése**

* genetikai anyagok megőrzése, fenntartása, vizsgálata[[12]](#footnote-12)
* a hazai, régóta termesztett szántóföldi növényfajok és fajták fajtatulajdonságaira vonatkozó információs kísérletek
* genetikai anyagok begyűjtése a Pannon Biogeográfiai Régióból

|  |  |  |  |
| --- | --- | --- | --- |
| Igénybe vehető támogatás  **Szántóföldi növények[[13]](#footnote-13)** | | | |
|  | Genetikai anyagok fenntartása | | |
| Megőrzés  (Ft/tétel) | | Felszaporítás, leíró vizsgálat  (Ft/tétel) |
| Maggal szaporított egyévesek - öntermékenyülők | 500 | | 5 000 |
| Maggal szaporított egyévesek – szélporozta idegentermékenyülők | 500 | | 8 000 |
| Maggal szaporított egyévesek – rovarporozta idegentermékenyülők | 500 | | 10 000 |
| Maggal szaporított évelők tenyészkerti fenntartása | 2 000 | | 3 000 |
| Maggal szaporított évelők magtárolással való fenntartása | 500 | | 5 000 |
| Gumós, gyöktörzses növények megőrzése | 2 000 | | 5 000 |
|  | | | |
| Genetikai anyagok begyűjtése (gyűjtőút) | | max. 100 000 Ft | |

1. **Szőlő megőrzése**

* törzsültetvények fenntartása (alany és nemes)
* törzsültetvények fenntartása izolátorban
* vírusmentes prebázis törzsültetvényekhez szükséges ültetési anyag előállítása
* szőlő komplex patogénmentesítése
* biológiai alapok, genetikai erőforrások fenntartása, termesztési célra történő hasznosítása
* genetikai anyagok vizsgálata, dokumentálása[[14]](#footnote-14)
* genetikai anyagok begyűjtése a Pannon Biogeográfiai Régióból

|  |  |  |
| --- | --- | --- |
| Igénybe vehető támogatás  **Szőlő** | | |
|  | Megőrzés  (Ft/tétel) | Felszaporítás, leíró vizsgálat  (Ft/tétel) |
| Szőlő géngyűjteményi megőrzési tételek ültetvény jellegű fenntartása[[15]](#footnote-15) | 4 000 | 6 000 |
| **Kiindulási anyagok és törzsültetvények fenntartása** | | |
| központi állomány fenntartása izolátorházban (3-5 egyed) | max. 5 000 Ft/egyed | |
| alany fajták ültetvényei (prebázis max. 10 egyed, bázis max. 50 egyed fajtánként) | 3 000 Ft/egyed | |
| nemes törzsültetvények (prebázis max. 10 egyed, bázis max. 50 egyed fajtánként) | 3 000 Ft/egyed | |
| Genetikai anyagok begyűjtése (gyűjtőút) | max. 100 000 Ft | |

1. **Haszonállatfajták génmentésének és megőrzésének elősegítése**

1. Támogatás a tenyészállat-létszámok szerint kritikus, vagy súlyosan veszélyeztetett rég honosult, őshonossá minősíthető és ezek alapján védelemre szoruló mezőgazdasági állatfajták tenyésztő szervezetének és nukleusz tenyészeteinek kialakítására az alábbi fajok fajtáiban:

- Kárpáti borzderes szarvasmarha

- Alföldi fehér racka (suta)

- Kovásznai sárgafejű berke

- Garammenti magyar lúd

- Fekete magyar pulyka

Támogatás az alábbi tevékenységekre igényelhető:

1.1 Kárpáti borzderes szarvasmarha, alföldi fehér racka (suta), kovásznai sárgafejű berke esetében

- tenyészállat beszerzésére,

- tenyésznövendék beszerzésére és felnevelésére,

- saját szaporulat felnevelésére.

Továbbá kárpáti borzderes szarvasmarha esetében molekuláris genetikai vizsgálatokra, valamint vonal/változat elkülönítési vizsgálatokra, legfeljebb a maximális támogatási keret egyharmadának mértékéig.

A támogatás feltétele a támogatott egyedek regisztrációja és a kiesések pótlásának figyelembe vételével a vállalt állatlétszám tenyésztésben tartása legalább 5 évig, valamint 1 hímivarú növendék apaállat térítésmentes felajánlása állami génmegőrző intézmény igénye esetén. Szarvasmarha faj esetében 2 nőivarú növendék, juh faj esetében 5 nőivarú növendék vásárlásra történő felajánlása. A felajánlónak biztosítania kell a génmegőrző intézmény részére a tenyészállat kiválasztásának lehetőségét a tartási kötelezettség teljes időszakában.

1.2 Garammenti magyar lúd és fekete magyar pulyka esetében tenyésznövendék beszerzésére és felnevelésére.

A garammenti magyar lúd és a fekete magyar pulyka esetében a támogatás feltétele a támogatott állományok regisztrációja és a kiesések pótlásának figyelembe vételével a vállalt állatlétszám tenyésztésben tartása legalább 1 évig, valamint a tojástermelés csúcsidőszakában 100 db keltetőtojás térítésmentes felajánlása állami génmegőrző intézmény igénye esetén. A felajánlónak biztosítania kell a génmegőrző intézmény részére a keltetőtojás kiválasztásának lehetőségét a tartási kötelezettség teljes időszakában.

|  |  |  |
| --- | --- | --- |
| Igénybe vehető támogatás  **Állatlétszám szerint kritikus, vagy súlyosan veszélyeztetett rég honosult haszonállat fajták génmentése** | | |
| Fajta | Ft/egyed | Max. támogatási keret összesen (ezer Ft) |
| Kárpáti borzderes szarvasmarha  tenyészállat beszerzése, tenyésznövendék beszerzése és felnevelése, saját szaporulat felnevelése, molekuláris genetikai vizsgálatok, vonal/változat elkülönítési vizsgálatok19 | 150 000 | 4050 |
| Alföldi fehér racka (suta)  tenyészállat beszerzése, tenyésznövendék beszerzése és felnevelése, saját szaporulat felnevelése | 25 000 | 750 |
| Kovásznai sárgafejű berke  tenyészállat beszerzése, tenyésznövendék beszerzése és felnevelése, saját szaporulat felnevelése | 15 000 | 1200 |
| Garammenti magyar lúd  tenyésznövendék beszerzése és felnevelése | 5000 | 1000 |
| Fekete magyar pulyka  tenyésznövendék beszerzése és felnevelése | 5000 | 1000 |

19Legfeljebb a maximális támogatási keret egyharmada fordítható vizsgálatokra

2. Támogatás tenyészállat-létszámok szerint kritikus, vagy súlyosan veszélyeztetett, tenyésztő szervezettel rendelkező védelemre szoruló mezőgazdasági állatfajta új egyedeinek tenyésztésbe vonása, illetve új nukleusz tenyészeteinek kialakítására a magyar óriás nyúl, a dunai vadponty és a tiszai nyurgaponty fajtában (regisztrált tenyészállat-létszám alapján kritikus helyzetű fajták).

Támogatás az alábbi tevékenységekre igényelhető:

2.1 A magyar óriás nyúl vadas színváltozata esetében

- tenyészállat beszerzésére,

- tenyésznövendék beszerzésére és felnevelésére,

- továbbá saját szaporulat felnevelésére.

A magyar óriás nyúl esetében a támogatás feltétele a támogatott egyedek regisztrációja és a kiesések pótlásának figyelembe vételével a vállalt állatlétszám tenyésztésben tartása legalább 1 évig, valamint 1 növendék bak térítésmentes felajánlása és 5 nőivarú növendék vásárlásra történő felajánlása állami génmegőrző intézmény igénye esetén. A felajánlónak biztosítania kell a génmegőrző intézmény részére a választás lehetőségét.

2.2 Dunai vadponty és tiszai nyurgaponty esetében anyahal állomány fenntartására vagy anyajelölt beszerzésére.

A dunai vadponty és a tiszai nyurgaponty esetében a támogatás feltétele a támogatott állományok regisztrációja és a vállalt állatlétszám tenyésztésben tartása legalább 1 évig, valamint 5 anyahal térítésmentes felajánlása állami génmegőrző intézmény igénye esetén. A felajánlónak biztosítania kell a génmegőrző intézmény részére a választás lehetőségét a tartási kötelezettség teljes időszakában.

|  |  |  |
| --- | --- | --- |
| Igénybe vehető támogatás  **Őshonos vagy őshonossá minősíthető haszonállatfajta** | | |
| Fajta | Ft/egyed | Max. támogatási keret összesen (ezer Ft) |
| Magyar óriás nyúl (vadas színváltozat)  tenyészállat beszerzése, tenyésznövendék beszerzése és felnevelése, saját szaporulat felnevelése | 5 000 | 1 000 |
| Dunai vadponty  anyahal fenntartása vagy anyajelölt beszerzése | 5000 | 500 |
| Tiszai nyurgaponty  anyahal fenntartása vagy anyajelölt beszerzése | 5000 | 500 |

**2. számú melléklet: A pályázó adatai**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **A pályázó azonosító adatai**   Pályázó megnevezése:   |  | | --- | |  | | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| A pályázó minősítési kódja *(kérjük a megfelelő számot beírni):* | | | | | | | | | |  |  | | | | | | | | | | | | |
|  | | | | | | | | | | | | | | | | | | | | | | | |
| 1. Belföldi természetes személy (magánszemély, max. 250 e Ft éves nettó árbevétellel rendelkező mezőgazdasági őstermelő) | | | | | | | | | | | | | | | | | | | | | | | |
| 2. Mikrovállalkozás\* (10 főnél kevesebb foglalkoztatott, max. 2 millió eurónak megfelelő forintösszegű nettó árbevétel vagy mérlegfőösszeg) | | | | | | | | | | | | | | | | | | | | | | | |
| 3. Kisvállalkozás\* (50 főnél kevesebb foglalkoztatott, max. 10 millió eurónak megfelelő forintösszegű nettó árbevétel vagy mérlegfőösszeg) | | | | | | | | | | | | | | | | | | | | | | | |
| 4. Középvállalkozás\* (250 főnél kevesebb foglalkoztatott, max. 50 millió eurónak megfelelő forintösszegű nettó árbevétel vagy max. 43 millió eurónak megfelelő forintösszegű mérlegfőösszeg) | | | | | | | | | | | | | | | | | | | | | | | |
| 5. Támogatási szempontból kedvezményezett és az 1-4 kategóriákba nem tartozó vállalkozás | | | | | | | | | | | | | | | | | | | | | | | |
| 6. Nonprofit szervezet államháztartáson belül (pl. Önkormányzat) | | | | | | | | | | | | | | | | | | | | | | | |
| 7. Nonprofit szervezet államháztartáson kívül (pl. alapítvány, Kht.) | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| A költségvetési támogatás tekintetében adólevonási joggal rendelkezik: | | | | | | | | | | | | | | | | | | | | | | | |
|  | |  | Igen= 1 Nem= 0 | | | | | | | | | | | | | | | | | | | | |
| A pályázó székhelye:   |  |  | | --- | --- | | Település |  | | Irányítószám |  | | utca, házszám |  | | | | | | | | | | | | | | | | | | | | | | | | |
|  |  | | | | |  | | |  | | |  | | | | | |  | | | | | |
| A pályázó postacíme (amennyiben eltér a székhelytől):   |  |  | | --- | --- | | Település |  | | Irányítószám |  | | utca, házszám |  | | | | | | | | | | | | | | | | | | | | | | | | |
| KSH Gazdálkodási forma kód (3 jegyű GFK kód): | | | |  |  | |  |  | | | | | | | | | | | | | | | |
| Pályázó ÁHT azonosítója:   |  |  |  |  |  |  | | --- | --- | --- | --- | --- | --- | |  |  |  |  |  |  |   A pályázó adószáma *(2.3.4. 5. 6. 7. Minősítési kód esetén töltendő ki, 8+1+2 formátummal):*   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| A pályázó adóazonosító jele *(1. minősítési kód esetén töltendő ki, 10 hosszúságban):* | | | | | | | | | | | | |  |  |  |  |  | |  |  |  |  |  |
|  | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| |  |  | | --- | --- | | Pályázó e-mail címe: |  | | Kapcsolattartó neve: |  | | Kapcsolattartó telefonszáma (közvetlen elérhetőség): |  | | Pályázó telefonszáma és faxszáma: |  | | Pályázó bankszámlaszáma: |  |     **Nyilatkozat**  ahhoz történő hozzájárulásról, hogy a Kincstár által működtetett monitoring rendszerben nyilvántartott adataimhoz a költségvetési támogatás utalványozója, folyósítója, a XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság (a továbbiakban együtt: a támogatás folyósítója), az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek, valamint az e rendeletben meghatározott más jogosultak hozzáférjenek. | | | | | | | | | | | | | | | | | | | | | | | |

1. **Rövid ismertető a pályázó génmegőrzési tevékenységére vonatkozóan (mely növénycsoport/ok/hoz, illetve haszonállatfajtákhoz kapcsolódóan milyen génmegőrző tevékenységet folytat, mióta és milyen eredményekkel)[[16]](#footnote-16)**

|  |  |
| --- | --- |
| **Génmegőrzési tevékenység bemutatása** | |
| Pályázó neve |  |
| A pályázó génmegőrzéssel való foglalkozásának kezdete (évszám) |  |
| Fő szakterületek a génmegőrzésen belül |  |
| Szöveges ismertető a pályázó génmegőrzési tevékenységéről (max. 1 oldal): | |

1. **Az ellátandó feladatok rövid szöveges ismertetése (max. 1 oldal)[[17]](#footnote-17)**

A szöveges szakmai ismertetőnek valamennyi megpályázott feladatra, tevékenységre ki kell térnie, amelyre a pályázó támogatási igényt nyújtott be.

|  |  |  |  |  |  |
| --- | --- | --- | --- | --- | --- |
| **Ellátandó feladatok ismertetése** | | | | | |
| Feladat megnevezése | Feladat szakmai ismertetése, indoklása | A feladat ellátásához igényelt támogatás összege /Ft | Feladat szakmai ellátásáért felelős személy(ek) megnevezése | Visszaigényelhető ÁFA összege/Ft | Összes költség / Ft |
|  |  |  |  |  |  |
|  |  |  |  |  |  |

Kelt:…………………….., 2015. ………… hó ………. nap

PH.

szakmai vezető aláírása pénzügyi vezető aláírása

(név) (név)

**3. számú melléklet: Költségvetési terv**

**A költségvetési terv elkészítésére vonatkozó előírások:**

A költségtervet részletesen kell elkészíteni. Az adott hónapban felmerülő valamennyi költséget fel kell sorolni, amelynek összhangban kell lennie a *2. számú mellékletben* szereplő, a megvalósítani tervezett feladatokról szóló szöveges szakmai ismertetővel.

Megvalósítani tervezett tevékenységek, feladatok részletes költségtervét az alábbi táblázatok alapján kell elkészíteni:

|  |  |  |  |  |
| --- | --- | --- | --- | --- |
| **Költségvetési terv (növények)** | | | | |
| A megvalósítani tervezett tevékenység ideje  (időbeli ütemezés) | Költségtétel megnevezése, részletezése[[18]](#footnote-18) | Igényelt támogatás összege / Ft | Visszaigényelhető ÁFA összege/Ft | Összes költség / Ft |
|  |  |  |  |  |
|  |  |  |  |  |
| **Az igényelt támogatás összesen/Ft:** |  | | | |

* Elszámolható költségek növények esetében: személyi jellegű kiadások, mely tartalmazza az alkalmazottak, illetve megbízottak bruttó bérét és annak járulékait, valamint a hivatali célú utazás (kiküldetés) költségeit, melyek az igényelt támogatási összeg maximum 50%-át tehetik ki,
* közüzemi díjak (pl. villany, gáz, vízdíj) amelyek az igényelt támogatási összeg maximum 20%-át tehetik ki,
* üzemanyagköltség (erő- és munkagépek üzemanyagköltsége), amely az igényelt támogatási összeg maximum 20%-át teheti ki,
* a projekt megvalósításához nélkülözhetetlen szolgáltatások, álló- és forgóeszköz beszerzések, melyek együtt az igényelt támogatási összeg maximum 30%-át tehetik ki.

|  |  |  |  |
| --- | --- | --- | --- |
| **Költségvetési terv (állatok)** | | | |
|  | Az állatok beszerzésének és/vagy éves tartásának becsült összköltsége[[19]](#footnote-19)  / Ft/egyed | Igényelt támogatás összege / Ft/egyed | Támogatott egyedek száma/db |
| Beszerzés költségei |  |  |  |
| Állományfenntartás költségei |  |
| **Az igényelt támogatás összesen/Ft:** |  | | |

Az elszámoláshoz benyújtandó dokumentumok állatok esetében:

A *1. számú melléklet* IX. pontjában meghatározott haszonállatfajták esetében a támogatási időszakban regisztrált, vagy NÉBIH kísérleti engedély alapján tartott egyedek esetében igényelhető a támogatás. A szakmai beszámolóhoz csatolni kell az egyedek regisztrációjának tenyésztő szervezet által történő igazolását. Már regisztrált tenyészállat, tenyésznövendék vásárlása esetén a vásárolt állatállomány származását tanúsító okmányokat (marhalevél, hatósági állatorvosi bizonyítvány, tenyészállat esetén származási igazolás, kiadási-szállítási jegyzék, számlamásolat).

Kelt:…………………….., 2015. ………… hó ………. nap

PH.

szakmai vezető aláírása pénzügyi vezető aláírása

(név) (név)

**4. számú melléklet: Növényi genetikai anyagok begyűjtésére tervezett utak**

Genetikai anyagok begyűjtésére a pályázható maximum összeg 100 000 Ft, amely egy gyűjtőút költségeire számolható el.

A genetikai anyagok begyűjtésére tervezett utak a Pannon Biogeográfiai régió területére tervezhetőek.

Elszámolható költségek

3 fő részére: utazás, szállás, napi 1 étkezés, 3 fő napidíja, 3 fő biztosításának költsége (biztosítás külföldi út esetében)[[20]](#footnote-20). A költségeket a költségvetési tervben adott hónapra vonatkozóan fel kell tüntetni.

A genetikai anyagok begyűjtésére tervezett utak esetében a pályázathoz az alábbi táblázat alapján elkészített tervet szükséges mellékelni:

|  |  |
| --- | --- |
| **Genetikai anyagok begyűjtése** | |
| Gyűjtést koordináló szakmai intézmény és a gyűjtésért felelős személy megnevezése |  |
| Gyűjtés helye (ország, település/ek/) |  |
| Gyűjtés ideje (dátum) és a gyűjtés időtartama (napok száma) |  |
| Gyűjteni kívánt növénycsoport(ok) (pl. szántóföldi növények, gyógynövények) és növényfajok megnevezése |  |
| Gyűjtésben résztvevő személyek (max. 3 fő részvételére igényelhető támogatás) |  |
|  |
|  |
| A gyűjtés célja (rövid szöveges szakmai indoklás): | |

1. A nyilvántartásba vétellel kapcsolatban a [Növényi Diverzitás Központ](http://www.rcat.hu/) nyújt felvilágosítást. Kapcsolattartó: Simon Attila, +36 53 380 070, [simon@mail.nodik.hu](mailto:jensen@mail.nodik.hu) [↑](#footnote-ref-1)
2. **50. §** (1) Költségvetési támogatás abban az esetben biztosítható, ha a támogatási igény benyújtója

   1. megfelel a rendezett munkaügyi kapcsolatok követelményeinek,
   2. a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és
   3. jogi személy vagy jogi személyiséggel nem rendelkező más szervezet esetén átlátható szervezetnek minősül.

   [↑](#footnote-ref-2)
3. Felhívjuk a pályázók figyelmét, hogy bizonyos növénycsoportok esetében a fájlon belül **több munkalap** található, (pl. Gyümölcstermő növények esetében munkalap 1: „Törzsültetvény”, munkalap 2: „Géngyűjtemény”). Kérjük a pályázatuknak megfelelő táblázatot töltsék ki. [↑](#footnote-ref-3)
4. Támogatás a 153/2009. (XI. 13.) FVM rendelet 3. számú mellékletében nem szereplő fafajokra igényelhető, kivéve a rendelet 2. számú melléklete alapján az adott erdészeti tájon őshonosnak minősülő fafajok [↑](#footnote-ref-4)
5. a megvalósítani kívánt azonosító vizsgálatot a **2. számú melléklet c)** pontjában szükséges ismertetni [↑](#footnote-ref-5)
6. a nyilvántartó katalógus készítésének részleteit és célját a **2. számú melléklet c)** pontjában szükséges ismertetni [↑](#footnote-ref-6)
7. a megvalósítani kívánt vizsgálatot, dokumentációt a **2. számú melléklet c)** pontjában szükséges ismertetni [↑](#footnote-ref-7)
8. a megvalósítani kívánt vizsgálatot, dokumentációt a **2. számú melléklet c)** pontjában szükséges részletesen ismertetni [↑](#footnote-ref-8)
9. a megvalósítani kívánt vizsgálatot a **2. számú melléklet c)** pontjában szükséges ismertetni [↑](#footnote-ref-9)
10. nem igényelhető támogatás a nemzeti fajtajegyzéken szereplő fajták géngyűjteményi megőrzésére [↑](#footnote-ref-10)
11. a nyilvántartó katalógus készítésének részleteit és célját a **2. számú melléklet c)** pontjában szükséges ismertetni [↑](#footnote-ref-11)
12. a megvalósítani kívánt vizsgálatot a **2. számú melléklet c) pontjában** szükséges ismertetni [↑](#footnote-ref-12)
13. nem igényelhető támogatás a Nemzeti Fajtajegyzéken szereplő fajták megőrzésére [↑](#footnote-ref-13)
14. a megvalósítani kívánt vizsgálatot, dokumentációt a **2. számú melléklet c) pontjában** szükséges ismertetni [↑](#footnote-ref-14)
15. nem igényelhető támogatás a Nemzeti Fajtajegyzéken szereplő fajták géngyűjteményi fenntartására [↑](#footnote-ref-15)
16. Egyetemek esetében tanszékenként kitöltendő! [↑](#footnote-ref-16)
17. Amennyiben a pályázó több növénycsoporttal pályázik, akkor valamennyi növénycsoportra szükséges kitölteni a lenti táblázatot. Egyetemek esetében tanszékenként kitöltendő! [↑](#footnote-ref-17)
18. pl: bérjellegű, vagy havi rendszerességgel fizetendő kiadások, közüzemi díj, üzemanyagköltség, szolgáltatás, álló- és forgóeszközök beszerzése [↑](#footnote-ref-18)
19. Felhívjuk a pályázók figyelmét, hogy a támogatás felhasználásáról benyújtandó elszámolás utóellenőrzése keretében a Támogatónak lehetősége van a becsült összköltséget, mint a támogatási igény alapját is ellenőrizni a Kedvezményezett könyvelése alapján. [↑](#footnote-ref-19)
20. A felsorolt elszámolható költségeket számlával kell a pályázat lezárásakor a pénzügyi elszámolás során elszámolni. Az utazási költségek esetében repülő- vonat, illetve autóbuszjegy számolható el, saját gépkocsi használata esetében a menetlevél fénymásolatával az üzemanyagköltségek elszámolhatóak, amelyet nem kell beleszámolni a költségvetési tervben megszabott 20%-os határba. A napi egy étkezés szintén számlával elszámolható. [↑](#footnote-ref-20)